Eesti naiste võrkpallikoondis

Eesti naiste võrkpallikoondis on Eesti naiste esindusvõistkond võrkpallis. Koondise liikmed valib välja peatreener ning seda haldab Eesti Võrkpalli Liit.

2019. aastal jõuti esimest korda Euroopa meistrivõistluste finaalturniirile. Kokku on nad seal osalenud kahel korral (2019 ja 2023). Olümpiamängudele ega maailmameistrivõistlustele Eesti võrkpallikoondis jõudnud ei ole.

Ajalugu
Eesti Vabariik (1919–1940)
Võrkpall (algselt tuntud kui mintonett) pärineb 1895. aastast Ameerika Ühendriikidest ning hakkas Eestis populaarsust koguma Vabadussõja (1918–1920) järel. Võrk- ja korvpalli koondanud Eesti Käsipalli Liit asutati 14. detsembril 1923 Toompeal.Eestis ei loodud 1940. aastateks ametlikku naiste võrkpallikoondist; esimesed naiskondade vahelistel võistlustel osalenud naiskonnad olid klubipõhised või kohalike esinduste tasemel.Maksimov, Valeri 2009. Võrkpalli lugemik.

Okupatsiooniaastad (1940–1991)
1940. aastal liideti Eesti Nõukogude Liidu koosseisu. Eesti NSV-l oli oma koondis, kuid sellega osaleti vaid liidusisestel võistlustel ja spartakiaadidel.

Esimese eestlasest võrkpallurina mängis Nõukogude Liidu A-koondises Aino Huimerind, kes saavutas 1955. aasta Euroopa meistrivõistlustel teise koha.Raul Rähni, Henn Vallimäe. Võrkpalli ajaloost Eesti Võrkpalli Liidu arhiiv (vaadatud 13.01.2026). Marina Kasch krooniti Nõukogude Liidu ridades 1979. aasta Euroopa juuniorite meistriks.

Ebaregulaarse tegutsemise periood pärast taasiseseisvumist (1991–2011)
Eesti Vabariik taastati 20. augustil 1991. Samal ajal alustas tegevust Eesti Käsipalli Liidu õigusjärglasena Eesti Võrkpalli Liit (EVF). 1992. aastast kuulub Eesti Rahvusvahelisse Võrkpalliföderatsiooni (FIVB) ja Euroopa Võrkpalli Konföderatsiooni (CEV). Aastatel 1991–2011 pidas koondis 77 ametlikku mängu (nendest 13 tiitlivõistluste valikmängu). Korduvalt osaleti Spring Cup turniiril ning peeti sõpruskohtumisi.

1992. aastal mängis Eesti naiskond rahvusvahelisel turniiril Soomes, kus saadi 3 kaotust ja 1 võit. Naiskonda juhendas Teet Tibar. Esmakordselt osaleti Euroopa meistrivõistluste eelvalikturniiril Raivo Jeenase juhendamisel, kus mängiti Valgevenega. Mõlemad kohtumised kaotati 0:3.Rahvusnaiskonna kohtumised (09.08.2025 seisuga) Eesti Võrkpalli Liit (vaadatud 13.01.2026).

Koondnaiskonna juhendamise võttis 1992. aasta lõpus üle Anu Karavajeva. 1993. aastal loodi Eestis mängivatest mängijatest Eesti klubide koondis, mis osales aastatel 1993, 1995, 1997, 1998, 2003 ja 2004 Spring Cupil. 1994. aasta mais osaleti Põhjamaade meistrivõistlustel. Aastal 2000 naiskond ei kogunenud.

Aastatel 2003–2004 juhendas koondist Andrei Ojamets, kes loobus kohast kehvade tingimuste tõttu.Märt Roosna. Kellele koolitab riik suure raha eest häid võrkpallitüdrukuid? Laupäevaleht, 09.04.2007. Ojamets leidis, et EVF peaks andma naiskonnale tiitlivõistluste näol väljundi nagu seda tehti meeste koondise puhul.Enn Hallik. Andrei Ojamets: Raske öelda, kus Euroopas asume Pärnu Postimehe arhiiv, 19.05.2004. Uue peatreeneri konkursile ühtegi treenerit ei kandideerinud ja koondis sisuliselt lakkas eksisteerimast aastatel 2005–2007.

2007. aasta sügisel otsustas EVF 2009. aasta Euroopa meistrivõistluste valikmängudele saata üle viieteistkümne aasta naiste rahvuskoondise. Naiskonna peatreeneriks sai Peeter Vahtra.EM-võistlustele lähetatakse neli koondist Delfi, 04.10.2007. 2008. aasta mais ja juunis toimunud EM-valiksarja mängudes saadi 1 võit ja 7 kaotust, millega jäädi alagrupis viimasele kohale ja EM-finaalturniirile ei pääsetud.Eesti naiskond kaotas ka Soomele Laupäevaleht, 09.06.2008.

2009. aasta jaanuaris osales koondis Tallinnas 2010-MM eelkvalifikatsioonis, kus saadi kahe võidu ja ühe kaotusega alagrupis teine koht ning teisele kvalifikatsiooniturniirile ei pääsetud.Naiste võrkpallikoondis kaotas Moldovale Delfi, 10.01.2009. Aastatel 2010–2011 naiskond ei kogunenud.

Koondise regulaarse tegevuse taastamine (2012–2014)
2012. aasta juulis toimunud EVF-i koosolekul kiideti heaks Peeter Vahtra kandidatuur naiskonna peatreeneri positsioonile.Eesti võrkpallikoondist hakkab treenima Peeter Vahtra Delfi, 02.06.2012. Sama aasta augustis mängis koondis neli sõpruskohtumist Lätiga, mis kõik võideti.

2013. aasta mais osaleti 2014-MM eelkvalifikatsiooni esimeses ringis, kus saadi kolme 3:0 võiduga alagrupi võit ning pääseti otse kolmandasse ringi.MM-i valikmängudest: ainus üllatus oli üllatuste puudus Delfi, 27.05.2013. 2014. aasta jaanuaris toimunud kolmanda ringi mängudes saadi kolme 0:3 kaotusega alagrupis viimane koht ja langeti konkurentsist.Naiste MM-valikturniirid: pinget jätkus lõpuni ERR arhiiv, 07.01.2014. Sama aasta mais toimunud 2015-EM eelvalikturniiril saadi kolme kaotusega alagrupis viimane koht ja finaalturniirile ei pääsetud.

Pääs Euroopa meistrivõistluste finaalturniirile (2015–2019)
2015. aastal sai koondise peatreeneriks taas Andrei Ojamets. Kuna EM-finaalturniirile ei jõutud, siis osales koondis vaid sõpruskohtumistes sellel aastal.Võrkpalli rahvusnaiskonna uueks peatreeneriks saab Andrei Ojamets Delfi, 22.04.2015.

2016. aastal nimetati koondise peatreeneriks Marko Mett.Võrkpalli rahvusnaiskond sai uue peatreeneri Delfi, 10.03.2016. 2016. aasta mais toimunud 2017-EM valikturniiril võideti kõik kolm mängu ning pääseti teise ringi. Septembris toimunud teises ringis saadi alagrupis ühe võidu ja viie kaotusega viimane koht ning finaalturniirile ei kvalifitseerutud. 

2017. aasta kevadel otsustati taas vangerdada ning peatreeneri kohale naasis Andrei Ojamets.Naiste võrkpallikoondis vahetas MM-valiksarja eel peatreenerit Delfi, 02.05.2017. Mais ja juunis toimunud 2018-MM eelvalikturniiril saavutati alagrupis kahe võidu ja kolme kaotusega neljas koht, millega langeti konkurentsist.Võrkpallinaiskond alistas MM-valiksarjas Prantsusmaa Delfi, 04.06.2017.

2018. aastal osales naiskond esmakordselt Euroopa liiga nõrgemas tugevusgrupis (Hõbeliiga).Võrkpallinaiskond debüteerib Euroopa liigas, meeskond sai rasked vastased Delfi, 12.12.2017. Suve esimeses pooles toimunud Euroopa Hõbeliiga alagrupiturniiril võideti kuuest mängust viis, millega võideti oma alagrupp.Naiste võrkpallikoondis alistas teistkordselt Šveitsi ja tagas pääsme Hõbeliiga Final Fourile! Delfi, 03.06.2018. Poolfinaal kaotati Austria vastu (1:3) ja kolmanda koha mäng Albaania vastu (0:3) ning saadi Hõbeliigas neljas koht ja Euroopa Liiga üldarvestuses 16. koht.Märt Roosna. Võrkpallinaised käivad meeste teed, korrates ka vigu Delfi, 18.06.2018. Suve teises pooles toimunud 2019-EM valikturniiril saadi 2 võitu ja 2 kaotust.Märt Roosna. Eesti on võrkpallimaa: mehed murdsid EM-ile, naised on samuti suures mängus Delfi, 27.08.2018. Novembris oli koondis FIVB maailma edetabelis 52. kohal.Eesti võrkpallimeeskond tõusis maailma edetabelis läbi aegade kõrgeimale kohale Delfi, 16.11.2018. 2019. aasta jaanuaris toimunud 2019-EM valikturniiri kaks mängu võideti ning pääseti koondise ajaloos esmakordselt EM-finaalturniirile. Tegemist oli ka esimese olümpia-ala Eesti pallimängunaiskonnaga, kes on EM-finaalturniirile jõudnud. Finaalturniirile koha taganud naiskonda kuulusid Nette Peit, Kaisa Bahmatsev, Julija Mõnnakmäe, Kristiine Miilen, Liis Kullerkann, Kadi Kullerkann, Eliisa Peit, Hanna Pajula, Kertu Laak, Kristi Nõlvak, Polina Bratuhhina-Pitou, Ingrid Kiisk, Kristel Moor, Liisel Nelis, Anu Ennok, Eliise Hollas ja Liis Noormets.Märt Roosna. Nad lähevad EM-ile! Meie, kõige paremas mõttes hullud, võrkpallitüdrukud Delfi, 10.01.2019.

2019. aasta suve esimeses pooles toimunud Euroopa Hõbeliiga alagrupiturniiril saadi kahe võidu ja nelja kaotusega kolmas koht ning final four turniirile ei pääsetud.Eesti võrkpallinaiskond lõpetas Hõbeliiga raske võiduga ERR arhiiv, 15.06.2019. Sama aasta augustis toimus Ungaris Euroopa meistrivõistluste finaalturniir. Alagrupis kaotati Ungarile (0:3), Horvaatiale (1:3), Rumeeniale (1:3), Hollandile (0:3) ja Aserbaidžaanile (2:3) ning jäädi alagrupis ühegi võiduta viimasele kohale.Märt Roosna. Ilus punkt EM-ile. Aga mis saab naiskonnast edasi? Delfi, 29.08.2019. Andrei Ojamets teenis muuhulgas naiskonna EM-finaalturniirile viimise eest Kultuuriministeeriumi spordi aastapreemia.Magnus Kirt, Kelly Sildaru, Maicel Uibo ja Andrei Ojamets pälvisid riigilt uhke tunnustuse Delfi, 06.02.2020.

Koondis esimese välistreeneri käe all (2020–2021)
pisi|150px|Lorenzo Micelli oli Eesti võrkpallikoondise peatreener aastatel 2020–2021
2019. aasta lõpus teatas EVF, et uueks peatreeneriks saab maailmas tituleeritud itaallane Lorenzo Micelli.Kaspar Ruus. Eesti võrkpallikoondiste treenerid selgunud: eestlasi hakkavad juhendama Euroopa absoluutsed tipud Delfi, 29.12.2019. FIVB otsustas 2020. aasta lõpus edaspidi mitte korralda MM-valiksarju ning nende asemel täita kohad maailma edetabeli alusel.Märt Roosna. „Nonsenss, ajuvaba.” Eesti võrkpallikoondis sai halva uudise Delfi, 07.12.2020.

2020. aasta alguses levis koroonapandeemia, mille tõttu jäeti ära Euroopa Liiga.Võrkpalli eurohooaeg on lõppenud, ära jäävad ka koondiste Euroopa liiga mängud ERR arhiiv, 24.04.2020. Augustis plaanis olnud 2021-EM valikmängud lükati edasi.Märt Roosna. INTERVJUU | Eesti võrkpallinaiskonna itaallasest juhendaja: see poleks aus, kui EM-ile pääsejad otsustatakse ilma mängudeta Delfi, 05.08.2020. Koondis küll kogunes, kuid mängiti sõpruskohtumisi Läti ja Soomega.Rahvusnaiskond alistas taaskord Läti ning lõpetas koondisesuve Delfi, 06.08.2020.

2021. aasta mais toimunud 2021-EM valikturniiril kaotati kõik neli mängu ning finaalturniirile ei kvalifitseerutud.Eesti võrkpallinaiskond ei suutnud ka kolmandas valikmängus võiduarvet avada Delfi, 13.05.2021. Sama aasta suve esimeses pooles saadi Euroopa Hõbeliiga alagrupiturniiril kolme võidu ja kolme kaotusega alagrupis kolmas koht ning final four turniirile ei pääsetud.Kullerkann: üldmulje on pettumus, kindlasti ootasime rohkemat ERR, 05.06.2021. Kuigi Micellil oli kokkulepe jätkata Eesti koondisega 2023. aasta sügiseni, siis otsustas ta 2022. aastal positsioonilt lahkuda Bulgaaria võrkpallikoondise peatreeneriks.Micelli lahkus ootamatult Bulgaariasse, Eesti naiskond otsib uut juhendajat ERR, 15.02.2022.

Euroopa Hõbeliiga võit, EM-finaalturniiri korraldamine ja aasta võistkond (2022–2023)
pisi|150px|vasakul|Alessandro Orefice oli Eesti võrkpallikoondise peatreener aastatel 2022–2023
2022. aasta jaanuaris tegi CEV teatavaks, et 2023. aasta EM-finaalturniiri üheks alagrupiturniiri korraldajaks on Eesti.Kaspar Ruus. AMETLIK | Võrkpalli EM-finaalturniir tuleb taas Eestisse! Delfi, 07.01.2022. Eesti võrkpallikoondise peatreeneri koha võttis üle senine abitreener Alessandro Orefice.Märt Roosna. Eesti võrkpallinaiskonna uut itaallasest peatreenerit kurvastas meie andekaima noormängija otsus Delfi, 04.05.2022.

2022. aasta esimeses suve pooles saadi Euroopa Hõbeliigas kolme võidu ja viie kaotusega alagrupis neljas koht ning final four turniirile ei pääsetud.Eigo Kaljurand. FOTOD | Vägevalt alustanud Eesti võrkpallinaiskond lõpetas Hõbeliiga kaotusega Portugalile Delfi, 26.06.2022. EM-i korraldajatena ei pidanud naiskond osalema EM-valikturniiril, seega mängiti suve teises pooles vaid sõpruskohtumisi.

2023. aasta esimeses suve pooles võideti Euroopa Hõbeliigas viie võidu ja ühe kaotusega A-alagrupp ning pääseti final four turniirile.Kaspar Ruus. Eesti võrkpallinaiskond jahib jaanipühadel pääsu Kuldliigasse. Toobal: see oleks väga suur samm edasi Delfi, 23.06.2023. Poolfinaalis võideti 3:1 Portugali ja finaalis 3:2 Austria, millega tõusti järgmiseks aastaks koht kõrgemasse tugevusgruppi, Euroopa Kuldliigasse.Ats Kuldkepp. Hiilgava tagasituleku teinud Eesti võrkpallinaiskond pääses Hõbeliigas finaali! Delfi, 24.06.2023.Madis Kalvet. Eesti võrkpallinaiskond krooniti Hõbeliiga võitjaks. Preemiana teeniti priske auhinnaraha Delfi, 25.06.2023. Turniiri kõige väärtuslikumaks mängijaks valiti Eesti diagonaalründaja Kertu Laak. 2023. aasta augustis toimus kodune EM-finaalturniir (Unibet Arenal, Tallinnas). Alagrupiturniiril kaotati Prantsusmaale (0:3), Soomele (2:3), Hollandile (0:3), Slovakkiale (1:3) ja Hispaaniale (1:3), mis andis alagrupis viimase (kuuenda) ning üldarvestuses 23. koha.Kaspar Ruus. KOGU TÕDE MÄNGUST | Säravast algusest jäi paraku väheks. Pusle hakkas lagunema ning Eesti naiskonna unistus kustus Delfi, 23.08.2023. Naiskond valiti aasta lõpus Eesti spordiaasta võistkonnaks.Aasta võistkonnaks valiti Eesti naiste võrkpallikoondis ERR, 29.12.2023. 2024. aasta alguses teatati, et senine peatreener Orefice selles positsioonis ei jätka ning asub Sloveenia võrkpallikoondise peatreeneri kohale.Rasmus Vatter. Eesti võrkpallinaiskonna peatreener pani ameti maha Delfi, 16.01.2024.

Keerulised hooajad pärast edukat perioodi (2024–2025)
pisi|150px|Andres Toobal oli Eesti võrkpallikoondise peatreener aastatel 2024–2025
Eesti võrkpallikoondise peatreeneri koha võttis üle 2020. aastast koondise abitreener olnud Andres Toobal.Ken Thor Aabrams. Eesti võrkpallinaiskonna uueks peatreeneriks saab Andres Toobal Delfi, 08.02.2024. 2024. aastal muudeti Euroopa Kuldliiga alagrupiturniiri. Kõik 12 võrkpallikoondist olid ühes alagrupis ning kohad alagrupis mängiti välja miniturniiridega, kust neli paremad pääsesid final four turniirile.CEV Volleyball European Golden League 2024 Official Communications No. 1 CEV (avaldatud 13.11.2023).

Suve alguses debüteeriti Euroopa Kuldliigas, kus saadi ühe võidu ja viie kaotusega üldarvestuses 11. koht.Eesti võrkpallinaiskond lõpetas Kuldliiga võiduga ERR, 01.06.2024. Suve teises pooles peetud 2026-EM valikmängudel kaotati kaks peetud mängu.Kaspar Ruus. Eesti naiste võrkpallikoondis pidi EM-valiksarjas vastu võtma teise kaotuse Delfi, 29.08.2024.

2025. aastal otsustas EVF rahalistel kaalutlustel Euroopa Liigas esinduskoondisi mitte välja panna.Rahapuudus jätab Eesti võrkpallikoondised Kuld- ja Hõbeliigast eemale ERR, 21.11.2024. Koondis kogunes suve teises pooles 2026-EM valikturniiriks valmistumiseks, kus kaotati kaks mängu ning finaalturniirile ei pääsetud. Samuti kaotati kõik suve jooksul peetud sõpruskohtumised. Koondisesuve lõpus otsustas Toobal peatreenerina mitte jätkata.Anu Säärits. Pevkur võrkpallinaiste nukrast aastast: peame saama võimalikult palju mängijaid profitasemele ERR, 12.08.2025.

2028. aasta Euroopa meistrivõistluste tsükkel (2026–)
2025. aasta novembris teatas CEV, et Euroopa meistrivõistluste finaalturniirile pääsemiseks ei korraldata eraldi valikturniire ning koondised, kes Maailmaliigas ei osale, saavad finaalturniirile pääsme kindlustada Euroopa Liiga kaudu. Lisaks on võimalik Euroopa meistrivõistluste finaalturniirile kvalifitseeruda eelmiste Euroopa meistrivõistluste tulemuste, maailma edetabeli, korraldajariigi staatuse ning Maailmaliiga kaudu.Federico Ferraro. Revamped European League to provide pathway to qualify for EuroVolley 2028 CEV, 12.11.2025.

Arutelud koondise arenguprobleemide üle
Kui Alessandro Orefice 2024. aasta alguses otsustas peatreeneri kohal mitte jätkata, tõi ta ühe põhjusena välja, et suur osa koondislasi valis professionaalidena välismaal mängimise asemel Eesti võrkpalliklubid.Aet Süvari. Orefice: see ei ole Eesti naiste võrkpalli ambitsioonika projekti lõpp ERR, 21.01.2024. Sama teemat käsitlesid 2024. ja 2025. aastal korduvalt ka koondise mängijad ning alaliidu esindajad.Kaspar Ruus, Gunnar Leheste. Miks vollenaised kodus mängida eelistavad? „Kuklas kipitab ikka, et peaks uuesti välja minema“ Delfi, 31.01.2024.Gunnar Leheste. Kuidas saada rohkem naisvõrkpallureid välismaale? 17-aastaselt Prantsusmaale läinud Vares: kui pakkumine tuli, oli esimene mõte: „Minek!“ Delfi, 03.05.2024.Anu Säärits. Toobal: koondislased peavad asja tegema hingestatult, et samm edasi astuda ERR, 30.08.2024.Tarmo Tiisler. Toobal: teeme kõik selleks, et naised oleks rohkem professionaalid ERR, 21.07.2025.

2025. aasta koondisesuve järel tõdesid nii Eesti Võrkpalli Liidu president Hanno Pevkur kui peatreener Andres Toobal, et koondise arengut pidurdab jätkuvalt professionaalsel tasemel mängivate võrkpallurite vähesus ning suvise koondiseperioodi piiratud mõju mängutaseme tõstmisele.Rasmus Vatter. Peatreener Toobal kirus võrkpallinaiskonna taset ja hoiatas meeste koondist. „Oleme teinud mitu sammu tagasi“ Delfi, 10.08.2025.

Peatreenerid
PeatreenerKarjäär Teet Tibar Raivo Jeenas1992 Anu Karavajeva1993–1999 Andrei Ojamets2003–2004 Anu Karavajeva2006 Peeter Vahtra2008–20092012–2014 Andrei Ojamets2015 Marko Mett2016 Andrei Ojamets2017–2019 Lorenzo Micelli2020–2021 Alessandro Orefice2022–2023 Andres Toobal2024–2025TBA2026–

Tulemused
Euroopa Meistrivõistlused
Euroopa meistrivõistluste tulemusedKvalifikatsioonAastaRingKoht 1993 Ei kvalifitseerunud202 2009 Ei kvalifitseerunud817 2015 Ei kvalifitseerunud303 2017615 2019 Alagrupp 23. koht 5 0 5 4 15642 2021 Ei kvalifitseerunud404  2023 Alagrupp 23. koht 5 05 4 15 Korraldaja 2026 Ei kvalifitseerunud 4  0  4Kokku20 Tiitlit1001083033627

Euroopa Liiga
Euroopa Liiga tulemusedAastaRingKoht 2018 Hõbeliiga poolfinaal 16. koht 8 5 3 18 14 2019 Hõbeliiga alagrupp 17. koht 6 2 4 8 16 2021 Hõbeliiga alagrupp 16. koht 6 3 3 12 12 2022 Hõbeliiga alagrupp 13. koht 8 3 5 16 17 2023 Hõbeliiga final four   8 7 1 21 7  2024 Kuldliiga alagrupp 11. koht 6 1 5 4 16 2026       Kokku60 Tiitlit4221217982

Koondis
Mängijad
Järgnevad mängijad on Eesti naiste võrkpallikoondises 2025. aasta 2026-EM valikmängudel.Rahvusnaiskond jäi esimeses EM-valiksarja mängus alla Sloveeniale Eesti Võrkpalli Liit, 02.08.2025.Rahvusnaiskond sõidab Iisraeli mängule põlveoperatsioonile mineva Kristiine Miilenita Eesti Võrkpalli Liit, 06.08.2025.
Nr.NimiKlubiSünnikuupäev ja vanusPikkusLöökBlokkPositsioon 1  Nette Peit   Rae Spordikool/Viaston   177  310  295  Nurgaründaja 2  Nora Lember   TÜ/Bigbank    183  310  295  Diagonaalründaja 4 Kristiine Miilen  BKS BOSTIK Bielsko-Biała    183  308  296  Nurgaründaja 5  Anni Põldma   TÜ/Bigbank    169  265  257  Sidemängija 6 Mirjam Karoliine Kask  VA Uniza Žilina   184  281  274  Keskblokeerija 7  Marily Lass   Pihtipudase LiigaPloki    180  290  280  Nurgaründaja 11  Kertu Laak 13px  BKS BOSTIK Bielsko-Biała    189  309  285  Diagonaalründaja 12  Janelle Leenurm   TÜ/Bigbank    168  264  249  Libero 13  Silvia Pertens   Rae Spordikool/Viaston    182  300  290  Nurgaründaja 14  Caterina Cicetti   VA Uniza Žilina    179  287  272  Nurgaründaja 15  Johanna Sova   Florida State University    195  315  295  Keskblokeerija 16 Karolina Kibbermann   TalTech/Nordaid    177  280  270  Sidemängija 19  Kadi Kullerkann   Beşiktaş    195  313  297  Diagonaalründaja 20  Kätriin Põld   Viimsi/Tallinna Ülikool    186  305  290  Keskblokeerija 21  Lisandra Tatrik   Rae Spordikool/Viaston    172  255  240  Libero

Hiljutised koondislased
Järgnevad mängijad on olnud koondises viimase aasta jooksul (2025. aasta seisuga):Eesti naiste rahvuskoondis 2024 Eesti Võrkpalli Liit (vaadatud 18.08.2024).Suur võrkpallipäev Kalevi spordihallis: naiste ja meeste koondised võõrustavad EM-valikmängudes Iisraeli Eesti Võrkpalli Liit, 16.08.2024.
Nr.NimiKlubiSünnikuupäev ja vanusPikkusLöökBlokkPositsioon 3  Karlotta Kattai  Colby Community Kolledž    169  268  263  Nurgaründaja 5  Liis Kiviloo  Rae Spordikool/Viaston    191  315  300  Keskblokeerija 8 Salme Adeele Hollas   Ameerika Ülikool   177  272  260  Nurgaründaja 9  Carmel Vares   Iowa Hawkeyes    186  295  285  Diagonaalründaja 10 Melissa Sokolov   Viimsi/Tallinna Ülikool    179  290  275  Sidemängija 17  Häli Vahula   TÜ/Bigbank    173  268  262  Sidemängija 21  Kadri Kangro   TÜ/Bigbank    171  272  262  Libero 22  Liisbet Pill   TÜ/Bigbank    185  305  298  Keskblokeerija

Personal
Järgnev personal on Eesti võrkpallinaiskonna juures 2025. aasta 2026-EM valikmängudel.
AmetNimiPeatreener Andres ToobalAbitreener Marko Mett Valdis RadionenkovÜKE-treener Krete JunsonFüsioterapeut Annabel KutmanArst Mari ArakMänedžer/statistik Mihkel Sagar

Rekordkoondislased
NimiHooajadMängeNette Peit2013–151Liis Kiviloo2013–2024146Kertu Laak2013–134Kristiine Miilen2013–127Julija Mõnnakmäe2012–2022112Eliise Hollas2013–2023108Kadi Kullerkann2013–89Eliisa Peit2012–202186Silvia Pertens2016–78Kristi Nõlvak2015–202176Tabel seisuga 9. august 2025.Mängud koondises (naised). Eesti Võrkpalli Liit.Mängijad rasvases kirjas on klubitasandil tegevad.

Julija Mõnnakmäe (112 koondisemängu) jõudis 3. juunil 2021 mängus Läti vastu esimese koondislasena 100 koondisemänguni. Mõnnakmäe debüüteeris koondises 17. augustil 2012 Viljandis Läti vastu. Ta oli koondise sidemängija ja pikaaegne kapten.Julija Mõnnakmäe – 100 + 1 mängu Eesti koondises! Eesti Võrkpalli Liit, 05.08.2021.

Tunnustus
 2023 – Aasta võistkond

Vaata ka
Eesti võrkpallikoondis

Viited

Välislingid
Naiskonnast Eesti Võrkpalli Liidu kodulehel

Kategooria:Eesti võrkpall
Võrkpall, naised
Kategooria:Võrkpallikoondised